அரசியலுக்கு வருவதற்கு முன், முபாரக் எகிப்திய வான்படையில் 1972 முதல் 1975 வரை தளபதியாகப் பணியாற்றினார். அரசுத்தலைவர் அன்வர் சாதாத் 1981 இல் படுகொலை செய்யப்பட்ட பின்னர் முபாரக் அரசுத்தலைவரானார். முபாரக் கிட்டத்தட்ட முப்பதாண்டு காலம் அரசுத்தலைவராக இருந்தார். 43 ஆண்டுகள் பதவியில் இருந்த முகம்மது அலி பாசாவின் பின்னர் அதிககாலம் எகிப்தின் அரசுத்தலைவர் பதவியில் இருந்தவர் முபாரக் ஆவார். 2011 எகிப்தியப் புரட்சியின் போது இடம்பெற்ற 18-நாள் ஆர்ப்பாட்டங்களை அடுத்து முபாரக் பதவியில் இருந்து விலகினார். 2011 பெப்ரவரி 11 இல் எகிப்தின் ஆட்சி இராணுவத் தலைமைகளிடம் ஒப்படைக்கப்பட்டது.